*Šis straipsnis apie daugiafunkcį kompleksą. Apie ledo areną skaitykite straipsnyje Kauno ledo arena.*
Koordinatės: 54°54′26″š. pl. 23°58′37″r. ilg.﻿ / ﻿54.907346°š. pl. 23.97703°r. ilg.﻿ / 54.907346; 23.97703

| Kauno ledo rūmai |
| --- |
|  |
| Vieta | Kaunas,Kovo 11-osios g. 26 |
| Pradėtas statyti | 2019 m. pab. |
| Pastatytas | 2021 m. pr. |
| Atidarytas | 2022 m. kovo 1 d. |
| Savininkas | Kauno miesto savivaldybė |
| Architektas | Gediminas Jurevičius |
| Talpa | iki 800 žiūrovų |
| Nuomininkai | Kauno „Žalgiris" |

**Kauno ledo rūmai** – daugiafunkcis žiemos sporto kompleksas, įsikūręs Kaune, Gričiupio mikrorajone, šalia Girstučio kultūros ir sporto centro. Beveik 8,8 tūkst. kv. m bendro ploto arenoje viena iš dviejų aikščių skirta treniruotėms, o kita, 27x60 m dydžio – varžyboms. Vienoje aikštelėje numatyta 800 vietų žiūrovams, kitoje – apie 100 vietų. Žiemos sporto komplekse gali vykti tiek nacionaliniai, tiek tarptautiniai dailiojo čiuožimo, akmenslydžio ir ledo ritulio turnyrai.

Istorija
--------

2018 m. uždarius Kauno „Akropolyje" buvusią ledo areną, išryškėjo žiemos sportui tinkamos infrastruktūros trūkumas. Kaip laikinas problemos sprendimas buvo įrengta dengta ledo aikštelė lauke, prie sporto mokyklos „Baltų ainiai". Tačiau to nepakako. Senojoje Ledo arenoje Aušros g. jau buvo pasiektas maksimalus čia norinčių tobulėti ir sportuoti kauniečių skaičius.

Pastatas iškilo Kovo 11-osios gatvėje, tarp „Girstučio" baseino ir penkiaaukščių gyvenamųjų namų plytėjusioje apleistoje laukymėje. Iššūkiu statybų pradžioje tapo po žeme tekėjusio Gričiupio upelio vagos nukreipimas atokiau nuo būsimo pastato. Areną statė bendrovė „Autokausta".

Arena oficialiai atidaryta 2022 m. kovo 1 d. Ledo rūmų nuomininkas – Kauno „Žalgirio" organizacija. Atidarymo renginyje vyko parodomosios ledo ritulio rungtynės tarp Kauno „Kaunas City" ir Vilniaus „Hockey Punks" komandų.

### Vakcinavimo centras

Pastatyta moderni žiemos sporto arena 2021 m. pradžioje, tačiau pagal paskirtį laikinai nepradėta naudoti, oficialiai nebuvo atidaryta. COVID-19 pandemijos laikotarpiu ji atsivėrė kaip didžiausias vakcinavimo centras Kaune ir visoje šalyje. Paskaičiuota, kad centrui dirbant visu pajėgumu per dieną buvo galima aptarnauti iki 10 tūkst. kauniečių.

Architektūra
------------

Modernios architektūros sporto kompleksas atitinka A+ energetinio naudingumo klasės standartus, jame įrengtas draugiškas aplinkai geoterminis šildymas. Arenos viduje ir išorėje dominuoja medis ir betonas. Stogo konstrukcijos santvaros ir sijos – iš klijuoto medžio. Dėl geresnės akustikos įrengtos specialios pakabinamos lubos iš veltinio.

Kompaktiškas rūmų sklypas, jo forma ir reljefo ypatumai lėmė objekto funkcinį erdvinį išskirtinumą. Didžioji pastato tūrio dalis suprojektuota žemiau esamo žemės paviršiaus lygio. Pastato išskirtinumą pabrėžia baltos betoninės fasado plokštės. Žiemos sporto centrą projektavęs architektas Gediminas Jurevičius teigia, kad toks eksterjero sprendimas vizualiai tarsi „suminkština" kieto ir šalto betono įspūdį.

Renginiai
---------

### Akmenslydis

2022 m. Kauno ledo rūmuose vyko Lietuvos akmenslydžio čempionatas. Tais pačiais metais čia surengtas 2022 m. Europos C-diviziono akmenslydžio čempionatas.

Šaltiniai
---------

1. 1 2 3  Sėkmingai baigtos naujųjų Kauno ledo rūmų statybos *structum.lt*
2. ↑  Kaunas netrukus pradės naujos ledo arenos statybas: pasirašė sutartį su rangovu Archyvuota kopija 2021-06-28 iš Wayback Machine projekto. *kaunas.lt*
3. ↑  Kauno ledo rūmų atidarymas – kovo 1 dieną Archyvuota kopija 2022-02-23 iš Wayback Machine projekto. *kaunas.lt*
4. ↑  Darbą pradeda didžiausias vakcinavimo centras Lietuvoje – Kauno ledo rūmai *kaunopoliklinika.lt*
5. ↑  Skiepas vietoje pačiūžų – Kauno ledo arena virto vakcinavimo centru *lrt.lt*
6. ↑  Architektas – apie naujosios ledo arenos projektą Kaune *sa.lt*

Nuorodos
--------

|  |  |
| --- | --- |
|  | **Vikiteka: Kauno ledo rūmai** – vaizdinė ir garsinė medžiaga  |

* Oficiai svetainė

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sporto arenos |
| --- |
|  |
| 10000+ žiūrovų | 
Avia Solutions Group arena · Žalgirio arena |
|  |
| 5000+ žiūrovų | 
Alytaus arena · Kalnapilio arena · Šiaulių arena · Švyturio arena |
|  |
| 3000+ žiūrovų | 
Jonavos arena · Kėdainių arena · Sportima arena · Utenos arena · Vilniaus pramogų arena · *Vilniaus sporto rūmai* |
|  |
| 2000+ žiūrovų | 
Aukštaitijos sporto rūmai · Jeep arena · Kauno sporto halė · Marijampolės futbolo arena (maniežas) |
|  |
| 1000+ žiūrovų | 
Elektrėnų ledo rūmai · Forum Palace · Gargždų arena · Garliavos arena · Palangos arena · Pieno žvaigždžių arena · Prienų arena · Vilniaus Žemynos progimnazijos arena |
|  |
| 500+ žiūrovų | 
Kauno ledo rūmai · Molėtų arena · Radviliškio sporto arena · Šakių sporto centras |
|  |
| <500 žiūrovų | 
Kauno ledo arena · Lazdijų sporto centras · SEB arena |

 |